

**Озмуни иншо ва аксҳо таҳти унвони «Ман бо духтари худ фахр мекунам»**

Бахшида ба Рӯзи байналмилалии аҳолӣ (*11 июл*) ва Рӯзи байналмилалии духтарак (*11 октябр*), Намояндагии хазинаи нуфуси СММ (ЮНФПА) дар Ҷумҳурии Тоҷикистон ва шарикони он озмуни **иншо ва аксҳои беҳтаринро таҳти унвони «Ман бо духтари худ фахр мекунам» эълон менамояд**.

Дар саросари ҷаҳон духтарони наврас, назар ба писарбачагон бештар бо мушкилоти гуногун рӯ ба рӯ мешаванд. Меъёру талаботи иҷтимоӣ-ҷамъиятӣ водор менамоянд, ки духтарон аз синни хурдсолӣ барои бунёди оила ва давом додани насл омода бошанд. Ин омил бар зарари илмомӯзӣ, рушди касбиву коромӯзии духтарон мешавад.

Аксаран, бо ин сабабҳо духтаракон ва занони ҷавон бе дастрасӣ батаҳсилот ва дигар хизматрасониҳои иҷтимоӣ мемонанд, ки ин ҳолат ҳам барои онҳо, ҳам барои оилаҳои онҳо ва хусусан барои фарзандонашон таъсири манфӣ мерасонад.

Дар сурате, ки духтари наврас дорои шароит, маблағ, маълумот, инчунин дастгирии падару модар ва оила аст, ӯ метавонад иқтидори худро пурра амалӣ намояд ва ҳамчун як қувваи пешбарандаи мусбӣ барои оила, ҷомеа ва кишвари худ хизмат намояд.

**Мақсадхо**

Мақсади озмун аз нишон додани мавқеи назарраси мусбии падарон дар дастгирии духтарони худ ҷиҳати амаликунии иктидорашон баҳри ҳалли он мушкилоте, ки духтарони наврас дар ҳаёти ҳаррӯзаашон бо он рӯ ба рӯ мешванд иборат аст.

Озмуни иншо ва аксҳои беҳтарин аз 15-уми июни соли 2016 оғоз ёфта, 11 октябри соли 2016, дар Рӯзи байналмилалии духтарак анҷом меёбад.

**Озмуни мазкур аз рӯи ду давр эълон мегардад:**

**1. Озмуни иншоҳои кӯтоҳ дар байни падарон –** пешниҳоди иншоҳои кӯтоҳ дар бораи тағйироти мусбат ва дастовардҳои духтараконе, ки аз он падаронашон ифтихор мекунанд (аз ҷумла нақши назарраси падарон дар ин дастовардҳо).

**2. Озмуни беҳтарини аксҳо миёни падарон / ҳамаи хоҳишмандон – пешниҳоди суратҳое, ки дар он** дастовардҳои духтаракон ва нақши мусбати падарон дар ин дастовардҳо инъикос мегардад.

**Шартҳои иштирок дар озмуни мазкур:**

**Иншо:** дар озмуни мазкур иншо аз ҷониби падарон бо забони тоҷикӣ ва русӣ пешниҳод мегардад. Ҳаҷми он бояд на зиёда аз 750 калимаро фаро гирад, қаблан нашр нашуда бошад, кори муаллифӣ буда, оид ба таҷрибаи нодири меҳри падарона, ҷанбаҳои мусбат, дастгирии духтаракон аз ҷониби падарон ва ноил гаштан ба дастовардҳое, ки сабаби ифтихори падарон аст, нақл намояд.

**Аксҳо:** Ба озмуни мазкур метавон аксҳои муаллифиро аз нафарони хоҳишманд оид ба мавзӯи падарӣ ва нақши мусбии ӯ дар ташаккули духтаронашон, ки метавонад як намунаи ибрат барои ҷомеа гардад, пешниҳод намуд. Барои иштирок дар озмуни мазкур дар баробари аксҳои пешниҳодшаванда чунин маълумот замима мегардад:

• номи акси муаллиф

• шарҳи мухтасари акс (идея, фикри асосие, ки акс дар худ таҷассум кардааст, ҷузъиёти гирифтани акси мазкур ё ягон факти шавқовар)

**Талаботи техникӣ барои иншоҳо:**

Матни чопӣ: Times New Roman, Arial ва ё Calibri, 12, фосилаи хаттӣ - 1,5

Матни дастнавис: на зиёда аз ду саҳифа бо хати хоно

**Талаботи техникӣ барои аксҳо:**

• формати тасвир – JPEG

• андоза: барои кори уфуқӣ - на камтар аз 3000 пиксел дар уфуқӣ; кори амудӣ - на камтар аз 3000 пиксел дар амудӣ; Ҳаҷми файл - на камтар аз 5 мегабайт

• Кор набояд ягон гуна нишони ҳуқуқи муаллифӣ, ё чаҳорчубаҳо ва амсоли онро дошта бошад.

Иштирокчиёни озмун барои истифодаи минбаъдаи корҳои пешниҳодшуда дар ВАО, нашрияҳо ва шабакаҳои иттилоотии ташкилкунандагони озмун ва шарикон бе ягон пардохт ва бо муайян намудани муаллифи кор розигӣ медиҳанд.

Тамоми корҳои ирсолшуда, беҳтарин маводҳои ҳар як давр аз тарафи ҳакамони салоҳиятдор, ташкилкунандагони озмун, намояндагони дигар муассисаҳои Созмони Милали Муттаҳид дар Тоҷикистон, мақомоти давлатӣ, ВАО ва коршиносон баррасӣ гардида, барои қадрдонии минбаъда пешниҳод мегарданд.

**Ғолибони озмун аз ҷониби ҳакамон аз рӯи ду самт муайян карда мешаванд:**

1. Иншои беҳтарин (се ҷоиза)

2. Акси беҳтарин (се ҷоиза)

Илова бар ин, муаллифони корҳои беҳтарине, ки дар ВАО-и иҷтимоӣ машҳур гардидаанд, соҳиби тӯҳфаҳои хотиравӣ мешаванд.

Ба ғолибони озмун мукофотҳои арзишманд, аз ҷониби ташкилкунандагон ва сарпарастони озмун тақдим мегарданд. Инчунин ташкилкунандагони озмун метавонанд дигар иштирокчиёнро низ вобаста ба аҳамиятнокии маводи пешниҳодгардида ҳавасманд намоянд.

Маросими тақдими ҷоизаҳо 11 октябри соли 2016 зимни чорабинӣ бахшида ба Рӯзи байналмилалии духтарак баргузор мегардад. Намояндаи ЮНФПА дар Ҷумҳурии Тоҷикистон ва ташкилкунандагони озмун намоишгоҳи аксҳои пешниҳодгардидаро ташкил менамояд. Беҳтарин иншоҳо дар ВАО-и чопӣ ва сомонаи Дафтари СММ дар Тоҷикистон нашр гардида, дар радио қироат мегарданд.

**Муҳлат / Маълумоти иловагӣ**

Оғози озмун - 15 июни соли 2016. Муҳлати охирини қабули мавод барои озмун - 15 сентябри соли 2016.

Мавод барои озмун метавонад ҳам дар шакли электронӣ ва чун нусхаи аслӣ пешниҳод карда шавад.

**Маводи электронӣ бояд ба суроғаи электронии** konkurs.tj@mail.ru, бо ишораи «Барои Озмуни иншо ва суратҳо - Ман бо духтари худ ифтихор мекунам» ирсол гардад.

**Мавод дар шакли нусхаи аслӣ** (иншо дар шакли чопӣ ва аксҳо - дар CD-ROM ва дигар таҷҳизоти электронӣ) бояд дар лифофаи муҳрзада бо ***ишораи «Барои Озмуни иншо ва суратҳо - Ман бо духтари худ ифтихор мекунам»*** - ба суроғаи зерин пешниҳод гардад:

Намояндагии СММ дар Ҷумҳурии Тоҷикистон, шаҳри Душанбе, кӯчаи Садриддин Айнӣ, 39. Қуттича барои тендерҳо ва озмунҳо.

Бо тамоми суолҳо ҷиҳати озмуни мазкур метавонед тариқи суроғаи электронии konkurs.tj@mail.ru муроҷиат намоед:

Шумо метавонед маълумоти бештарро дар бораи фаъолияти ЮНФПА аз сомонаи [www.untj.org](http://www.untj.org)

ва саҳифаи [www.facebook.com/unfpa.tj](http://www.facebook.com/unfpa.tj) пайдо намоед.